CELEX: 62013CN0104
Language: fi
Date: 2013-03-04 00:00:00
Title: Asia C-104/13: Ennakkoratkaisupyyntö, jonka Augstākās tiesas Senāts (Latvia) on esittänyt 4.3.2013 — AS ”Olainfarm” v. Latvijas Republikas Veselības ministrija ja Zāļu valsts aģentūra

27.4.2013   
            
            
               FI
            
            
               Euroopan unionin virallinen lehti
            
            
               C 123/13
            
         Ennakkoratkaisupyyntö, jonka Augstākās tiesas Senāts (Latvia) on esittänyt 4.3.2013 — AS ”Olainfarm” v. Latvijas Republikas Veselības ministrija ja Zāļu valsts aģentūra
   (Asia C-104/13)
   2013/C 123/20
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantaja: AS ”Olainfarm”
   
      Vastaajat: Latvijas Republikas Veselības ministrija ja Zāļu valsts aģentūra
   
      Väliintulija: AS ”Grindeks”
   
      Ennakkoratkaisukysymykset
   
   
               1)
            
            
               Onko ihmisille tarkoitettuja lääkkeitä koskevista yhteisön säännöistä annetun Euroopan parlamentin ja neuvoston direktiivin 2001/83/EY (1) 10 artiklaa tai sen muita säännöksiä tulkittava siten, että vertailulääkkeen valmistajalla on subjektiivinen oikeus moittia toimivaltaisen elimen päätöstä, jolla rekisteröidään toisen lääkevalmistajan geneerinen lääke siten, että vertailulääkkeenä käytetään vertailulääkkeen valmistajan rekisteröimää lääkettä? Seuraako mainitusta direktiivistä toisin sanoen, että vertailulääkkeen valmistajalla on käytettävissään oikeussuojakeinot tuomioistuimessa, jolloin tutkittaisiin, onko geneerisen lääkkeen valmistaja ilmoittanut lainmukaisesti ja perustellusti vertailulääkkeen valmistajan rekisteröimän lääkkeen mainittujen direktiivin 10 artiklan säännösten mukaisesti?
            
         
               2)
            
            
               Jos ensimmäiseen kysymykseen vastataan myöntävästi, onko direktiivin 10 ja 10 a artiklan säännöksiä tulkittava siten, että vakiintuneessa käytössä olevana lääkkeenä direktiivin 10 a artiklan mukaisesti rekisteröityä lääkettä voidaan käyttää 10 artiklan 2 kohdan a alakohdassa tarkoitettuna vertailulääkkeenä?
            
         
      (1)  EYVL L 311, s. 67.